title: 2010 m. kovo 9 d. Komisijos direktyva 2010/19/ES, kuria iš dalies keičiama Tarybos direktyva 91/226/EEB bei Europos Parlamento ir Tarybos direktyva 2007/46/EB, siekiant pritaikyti jas prie tam tikrų kategorijų variklinių transporto priemonių ir jų priekabų purslų taškymo ribojimo sistemų technikos pažangos (Tekstas svarbus EEE)

text:
20.3.2010

               LT

               Europos Sąjungos oficialusis leidinys

               L 72/17

         KOMISIJOS DIREKTYVA 2010/19/ES
   2010 m. kovo 9 d.
   kuria iš dalies keičiama Tarybos direktyva 91/226/EEB bei Europos Parlamento ir Tarybos direktyva 2007/46/EB, siekiant pritaikyti jas prie tam tikrų kategorijų variklinių transporto priemonių ir jų priekabų purslų taškymo ribojimo sistemų technikos pažangos
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. rugsėjo 5 d. Europos Parlamento ir Tarybos direktyvą 2007/46/EB, nustatančią motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus (Pagrindų direktyva) (1), ypač į jos 39 straipsnio 2 dalį,
   kadangi:

               (1)

               1991 m. kovo 27 d. Tarybos direktyva 91/226/EEB dėl valstybių narių įstatymų, reglamentuojančių tam tikrų kategorijų motorinių transporto priemonių ir jų priekabų purslų taškymą ribojančias sistemas, suderinimo (2) yra viena atskirųjų direktyvų, susijusių su EB tipo patvirtinimo tvarka, nustatyta vadovaujantis Direktyva 2007/46/EB. Todėl Direktyvos 2007/46/EB nuostatos dėl transporto priemonių sistemų, sudėtinių dalių ir atskirų techninių mazgų taikomos Direktyvai 91/226/EEB.

               (2)

               Atsižvelgiant į tai, kad EB tipo patvirtinimo tvarką privaloma taikyti visų kategorijų transporto priemonėms, kurioms taikoma Direktyva 2007/46/EB, būtina nustatyti darniuosius reikalavimus dėl visų kategorijų transporto priemonių, kurioms taikoma Direktyva 91/226/EEB, išmetamų purslų taškymo ribojimo. Be to, būtina patikslinti, kad šie reikalavimai neprivalomi transporto priemonėms, pritaikytoms važiuoti bekele. Galiausiai būtina pritaikyti Direktyvos 91/226/EEB ir Direktyvos 2007/46/EB IV priedo nuostatas prie technikos pažangos, atsižvelgiant į įgytą patirtį.

               (3)

               Todėl Direktyvas 91/226/EEB ir 2007/46/EB reikėtų atitinkamai iš dalies pakeisti.

               (4)

               Šioje direktyvoje numatytos priemonės atitinka Motorinių transporto priemonių techninio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyva 91/226/EEB iš dalies keičiama taip:

               1)

               priedų sąrašas ir I, II bei III priedai iš dalies keičiami pagal šios direktyvos I priedą;

               2)

               numerio neturintis priedas „Paveikslai“ pakeičiamas šios direktyvos II priedo tekstu.

         2 straipsnis
   Direktyvos 2007/46/EB IV priedo 43 punktas ir XI priedo 2 ir 4 priedėliai pakeičiami taip:

                  „43

                  Purslų slopinimo sistemos

                  Direktyva 91/226/EEB

                     L 103, 1991 4 23, p. 5

                  X

                  X

                  X

                  X

                  X

                  X

                  X“

   3 straipsnis
   1.   Nuo 2011 m. balandžio 9 d. valstybės narės negali atsisakyti suteikti EB arba nacionalinio tipo patvirtinimo dėl priežasčių, susijusių su purslų taškymo ribojimu, jeigu transporto priemonė ir sudėtinė dalis atitinka Direktyvoje 91/226/EEB su pakeitimais, padarytais šia direktyva, nustatytus reikalavimus.
   2.   Nuo 2011 m. balandžio 9 d. valstybės narės negali atsisakyti suteikti EB arba nacionalinio tipo patvirtinimo dėl priežasčių, susijusių su purslų taškymo ribojimu, jeigu transporto priemonė ir sudėtinė dalis neatitinka Direktyvoje 91/226/EEB su pakeitimais, padarytais šia direktyva, nustatytų reikalavimų.
   3.   Teikiant visos transporto priemonės EB tipo patvirtinimo paraišką, vadovaujantis Direktyva 2007/46/EB, transporto priemonių tipai, kurių nacionalinis arba EB tipo patvirtinimas buvo suteiktas atsižvelgiant į purslų taškymo ribojimą, neprivalo atitikti Direktyvoje 91/226/EEB nustatytų purslų taškymo ribojimo reikalavimų.
   4 straipsnis
   1.   Valstybės narės ne vėliau kaip iki 2011 m. balandžio 8 d. priima ir paskelbia įstatymus ir kitus teisės aktus, reikalingus šiai direktyvai įgyvendinti. Jos nedelsdamos pateikia Komisijai tų nuostatų tekstus.
   Valstybės narės pradeda taikyti šias nuostatas nuo 2011 m. balandžio 9 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų pagrindinių nacionalinės teisės aktų nuostatų tekstus.
   5 straipsnis
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   6 straipsnis
   Ši direktyva skirta valstybėms narėms.

      Priimta Briuselyje 2010 m. kovo 9 d.

            Komisijos vardu

            Pirmininkas

         José Manuel BARROSO

      (1)  OL L 263, 2007 10 9, p. 1.

      (2)  OL L 103, 1991 4 23, p. 5.

      I PRIEDAS

                  1.

                  Direktyvos 91/226/EEB priedų sąrašas iš dalies keičiamas taip:

                              a)

                              II priedo 3 priedėlio pavadinimas pakeičiamas taip:

                              b)

                              III priedo pavadinimas pakeičiamas taip:

                                          „III priedas

                                          .

                                          „Reikalavimai dėl EB transporto priemonės tipo patvirtinimo, atsižvelgiant į joje įrengtas purslų taškymą ribojančias sistemas“;

                                                      1 priedėlis

                                                      :

                                                      „EB transporto priemonės tipo patvirtinimo informacinis dokumentas“;

                                                      2 priedėlis

                                                      :

                                                      „EB transporto priemonės tipo patvirtinimo sertifikato pavyzdys“;“

                              c)

                              eilutė „PAVEIKSLAI (1–9)“ pakeičiama taip:

                                          „V priedas: 1

                                          –

                                          9 paveikslai“.

                  2.

                  Direktyvos 91/226/EEB I priedas iš dalies keičiamas taip:

                              a)

                              9, 10 ir 11 punktai pakeičiami taip:
                              „9.   Pakeliamoji ašis

                              „Pakeliamoji ašis“ – ašis, kaip apibrėžta Direktyvos 97/27/EB I priedo 2.15 punkte.
                              10.   Nepakrauta transporto priemonė

                              „Nepakrauta transporto priemonė“ – parengta eksploatuoti transporto priemonė, kaip apibrėžta Europos Parlamento ir Tarybos direktyvos 2007/46/EB (1) I priedo 2.6 punkte.
                              11.   Protektorius

                              „Protektorius“ – padangos dalis, kaip apibrėžta Direktyvos 92/23/EEB II priedo 2.8 punkte.

                              b)

                              Įterpiami šie 13, 14 ir 15 punktai:
                              „13.   Puspriekabės vilkikas

                              „Puspriekabės vilkikas“ – vilkikas, kaip apibrėžta Direktyvos 97/27/EB I priedo 2.1.1.2.2 punkte.
                              14.   Didžiausia techniškai leistina pakrautos transporto priemonės masė

                              „Didžiausia techniškai leistina pakrautos transporto priemonės masė“ – didžiausia transporto priemonės masė, kaip apibrėžta Direktyvos 97/27/EB I priedo 2.6 punkte.
                              15.   Transporto priemonės tipas

                              „Transporto priemonės tipas“ – šiomis savybėmis nesiskiriančių komplektinių, nekomplektinių arba sukomplektuotų transporto priemonių tipas, atsižvelgiant į purslų taškymo ribojimą:

                                          —

                                          purslų taškymą ribojančio įtaiso (sumontuoto transporto priemonėje) tipu,

                                          —

                                          gamintojo purslų taškymą ribojančios sistemos tipo žymėjimu.“

                  3.

                  Direktyvos 91/226/EEB II priedas iš dalies keičiamas taip:

                              a)

                              2–3.4.3 punktai pakeičiami taip:
                              „2.   EB sudėtinės dalies tipo patvirtinimo paraiška

                              2.1.   Purslų taškymą ribojančio įtaiso EB sudėtinės dalies tipo patvirtinimo paraišką, remdamasis Direktyvos 2007/46/EB 7 straipsniu, teikia gamintojas.
                              2.2.   Informacinio dokumento pavyzdys pateikiamas 3 priedėlyje.
                              2.3.   Už tipo patvirtinimo bandymus atsakingai technikos tarnybai pateikiama:
                              Keturi bandiniai: trys – bandymams atlikti, ketvirtąjį laboratorija saugo, kad būtų galima atlikti vėlesnę patikrą. Bandymus atliekanti laboratorija gali paprašyti daugiau bandinių.
                              2.4.   Ženklai
                              Kiekvienas bandinys turi turėti aiškiai ir nenutrinamai pažymėtą prekės ženklą arba pavadinimą ir tipo nuorodą bei pakankamai vietos EB sudėtinės dalies tipo patvirtinimo ženklui.
                              3.   EB sudėtinės dalies tipo patvirtinimo suteikimas

                              3.1.   Jeigu laikomasi atitinkamų reikalavimų, vadovaujantis Direktyvos 2007/46/EB 10 straipsniu, turi būti suteiktas EB tipo patvirtinimas.
                              3.2.   EB tipo patvirtinimo liudijimo pavyzdys pateikiamas 4 priedėlyje.
                              3.3.   Vadovaujantis Direktyvos 2007/46/EB VII priedo nuostatomis, suteikiamas kiekvieno patvirtinto purslų taškymą ribojančio įtaiso tipo patvirtinimo numeris. Ta pati valstybė narė negali suteikti to paties numerio kito tipo purslų taškymą ribojančiam įtaisui.
                              3.4.   Kiekvienas pagal šią direktyvą patvirtinto tipo reikalavimus atitinkantis purslų taškymą ribojantis įtaisas turi turėti EB sudėtinės dalies tipo patvirtinimo ženklą, kuris pritvirtinamas taip, kad būtų nenutrinamas ir lengvai įskaitomas net tą įtaisą pritvirtinus prie transporto priemonės.
                              3.5.   Vadovaujantis Direktyvos 2007/46/EB VII priedo priedėlio 1.3 punktu, prie patvirtinimo ženklo pridedamas A simbolis, jei tai yra energiją sugeriančio tipo įtaisai, arba S simbolis, jei tai yra orą ir vandenį atskiriančio tipo įtaisai.“

                              b)

                              1–4 priedėliai pakeičiami taip:„
                                 1 priedėlis

                                    Energiją sugeriančio tipo purslų taškymą ribojančių įtaisų bandymai

                                 1.   Principas

                                 Šiuo bandymu apskaičiuojama įtaiso geba sulaikyti keliomis srovėmis į jį nukreiptą vandenį. Bandymo įrenginiu siekiama sukurti sąlygas, kuriomis, atsižvelgiant į padangos protektoriaus nuo žemės paviršiaus tėškiamo vandens kiekį ir greitį, turi veikti prie transporto priemonės pritvirtintas įtaisas.
                                 2.   Įranga

                                 Žr. V priedo 8 paveikslą, kuriame pateikiamas bandymo įrenginio aprašas.
                                 3.   Bandymo sąlygos

                                             3.1.

                                             Bandymai turi būti atlikti uždaroje patalpoje ramaus aplinkos oro sąlygomis.

                                             3.2.

                                             Aplinkos ir bandinių temperatūra turi būti 21 (± 3) °C.

                                             3.3.

                                             Turi būti naudojamas dejonizuotas vanduo.

                                             3.4.

                                             Bandiniai kiekvienam bandymui turi būti parengti vilgant.

                                       4.   Procedūra

                                             4.1.

                                             500 (+ 0/– 5) mm pločio, 750 mm aukščio bandinys pritvirtinamas prie vertikalios bandymo įrangos plokštės, atkreipiant dėmesį į tai, kad bandinys į surinktuvą būtų tinkamai įstatytas ir kad jokia kliūtis negalėtų pakeisti vandens srovės krypties nei iki susidūrimo, nei po jo.

                                             4.2.

                                             Nustatomas 0,675 (+/– 0,01) l/s vandens debito srautas ir iš horizontalaus 500 (+/– 2) mm atstumo į bandinį nukreipiama bent 90 l, bet ne daugiau kaip 120 l vandens (V priedo 8 paveikslas).

                                             4.3.

                                             Vandeniui leidžiama nutekėti nuo bandinio į surinktuvą. Apskaičiuojama surinkto vandens procentinė dalis ir palyginama su išpurkšto vandens kiekiu.

                                             4.4.

                                             Bandinys išbandomas penkis kartus pagal 4.2 ir 4.3 punktų reikalavimus. Apskaičiuojama vidutinė penkių bandymų procentinė dalis.

                                       5.   Rezultatai

                                             5.1.

                                             Vidutinė procentinė dalis, apskaičiuota pagal 4.4 punktą, turi būti ne mažesnė kaip 70 %.

                                             5.2.

                                             Jeigu, atlikus penkių bandymų seriją, didžiausia ir mažiausia procentinė surinkto vandens dalis nuo vidutinės procentinės dalies skiriasi daugiau kaip 5 %, ta penkių bandymų serija turi būti pakartota.
                                             Jeigu, atlikus antrąją penkių bandymų seriją, didžiausia ir mažiausia procentinė atgauto vandens dalis nuo vidutinės procentinės dalies skiriasi daugiau kaip 5 % ir jeigu mažesnioji vertė neatitinka 5.1 punkto reikalavimų, tipo patvirtinimas nesuteikiamas.

                                             5.3.

                                             Atliekamas bandymas, kuriuo siekiama nustatyti, ar vertikalioji įtaiso padėtis turi poveikio gautiems rezultatams. Jeigu tai pasitvirtina, 4.1–4.4 punktuose aprašyta procedūra turi būti pakartota pasirinkus padėtis, kuriose užfiksuota didžiausia ir mažiausia surinkto vandens procentinė dalis; lieka galioti 5.2 punkto reikalavimai.
                                             Siekiant nustatyti vidutinę procentinę dalį, turi būti pasiremta atskirų rezultatų vidurkiu. Ši vidutinė procentinė dalis turi būti ne mažesnė kaip 70 %.

                                 2 priedėlis

                                    Orą ir vandenį nukreipiančio tipo purslų taškymą ribojančių įtaisų bandymai

                                 1.   Principas

                                 Šio bandymo tikslas – nustatyti poringos medžiagos, skirtos sulaikyti į ją suslėgtuoju oru ir (arba) vandens purkštuvu purškiamą vandenį, veiksmingumą.
                                 Bandymo įranga turi imituoti sąlygas, kuriomis, atsižvelgiant į padangomis taškomo vandens kiekį ir greitį, būtų veikiama medžiaga, jeigu ta įranga būtų sumontuota transporto priemonėje.
                                 2.   Įranga

                                 Žr. V priedo 9 paveikslą, kuriame pateikiamas bandymo įrenginio aprašas.
                                 3.   Bandymo sąlygos

                                             3.1.

                                             Bandymai turi būti atlikti uždaroje patalpoje ramaus aplinkos oro sąlygomis.

                                             3.2.

                                             Aplinkos ir bandinių temperatūra turi būti 21 (± 3) °C.

                                             3.3.

                                             Turi būti naudojamas dejonizuotas vanduo.

                                             3.4.

                                             Bandiniai kiekvienam bandymui turi būti parengti vilgant.

                                       4.   Procedūra

                                             4.1.

                                             Bandymo įrenginyje vertikaliai įtvirtinamas 305 × 100 mm bandinys, patikrinama, ar nėra tarpo tarp bandinio ir viršutinės lenktosios plokštumos ir ar padėklo padėtis yra tinkama. Į purkštuvo rezervuarą pripilama 1 ± 0,005 litro vandens ir purkštuvas pastatomas taip, kaip aprašyta schemoje.

                                             4.2.

                                             Purkštuvas turi būti sureguliuotas taip:

                                                         slėgis (purkštuve) – 5 barai + 10 %/– 0 %;

                                                         debitas – 1 litras per minutę ± 5 sekundes;

                                                         purškimas – apskritiminis, 50 ± 5 mm skersmens 200 ± 5 mm atstumu nuo bandinio, antgalis – 5 ± 0,1 mm skersmens.

                                             4.3.

                                             Purškiama tol, kol nelieka vandens dulksnos, ir užregistruojama laiko trukmė. Palaukiama 60 sekundžių, kol vanduo iš bandinio išteka į padėklą, ir išmatuojamas surinkto vandens kiekis. Išmatuojamas purkštuvo rezervuare likusio vandens kiekis. Apskaičiuojama surinkto vandens procentinė dalis ir palyginama su išpurkšto vandens kiekiu.

                                             4.4.

                                             Bandymas atliekamas penkis kartus ir apskaičiuojama vidutinė procentinė surinkto kiekio dalis. Prieš atliekant kiekvieną bandymą, patikrinama, ar padėklas, purkštuvo rezervuaras ir matavimo indas sausi.

                                       5.   Rezultatai

                                             5.1.

                                             Vidutinė procentinė dalis, apskaičiuota pagal 4.4 punktą, turi būti ne mažesnė kaip 85 %.

                                             5.2.

                                             Jeigu, atlikus penkių bandymų seriją, didžiausia ir mažiausia procentinė surinkto vandens dalis nuo vidutinės procentinės dalies skiriasi daugiau kaip 5 %, ta penkių bandymų serija turi būti pakartota. Jeigu, atlikus antrąją penkių bandymų seriją, didžiausia ir mažiausia procentinė atgauto vandens dalis nuo vidutinės procentinės dalies skiriasi daugiau kaip 5 % ir jeigu mažesnioji vertė neatitinka 5.1 punkto reikalavimų, tipo patvirtinimas nesuteikiamas.

                                             5.3.

                                             Jeigu vertikali įtaiso padėtis turi poveikio gautiems rezultatams, 4.1–4.4 punktuose aprašyta procedūra turi būti pakartota pasirinkus tas padėtis, kuriose užfiksuota didžiausia ir mažiausia surinkto vandens procentinė dalis; lieka galioti 5.2 punkto reikalavimai.
                                             Siekiant užfiksuoti kiekvieno bandymo rezultatus, lieka galioti 5.1 punkto reikalavimai.

                                 3 priedėlis
                                 Purslų taškymą ribojančių įtaisų EB sudėtinės dalies tipo patvirtinimo informacinis dokumentas Nr. … (Direktyva 91/226/EEB)
                                 Toliau nurodyta informacija (jei taikoma) turi būti pateikiama trimis egzemplioriais, kartu turi būti pateikiamas turinys. Turi būti pateikiami atitinkamo mastelio ir pakankamai išsamūs brėžiniai A4 formato lapuose arba A4 formato aplanke. Jei pateikiamos nuotraukos, jos turi būti pakankamai aiškios.
                                 Jei sistemos, sudėtinės dalys ar atskiri techniniai mazgai yra su elektroniniais valdikliais, būtina pateikti informaciją apie jų veikimą.
                                 0.   BENDROJI DALIS

                                             0.1.

                                             Gamyklinė markė (gamintojo prekės pavadinimas):

                                             0.2.

                                             Tipas:

                                             0.5.

                                             Gamintojo pavadinimas ir adresas:

                                             0.7.

                                             Jei tai yra sudėtinės dalys ir atskiri techniniai mazgai, EB patvirtinimo ženklo vieta ir ženklinimo metodas:

                                             0.8.

                                             Surinkimo gamyklos (-ų) adresas (-ai):

                                       1.   PRIETAISO APRAŠAS

                                             1.1.

                                             Purslų taškymą ribojančio įtaiso techninis aprašas, kuriame nurodomas jo fizinis veikimo principas ir atitinkamas bandymas, kuris turi būti jam taikomas:

                                             1.2.

                                             Naudotos medžiagos:

                                             1.3.

                                             Pakankamai išsamus (-ūs) ir atitinkamo mastelio brėžinys (-iai), kad būtų galima šias medžiagas atpažinti. Brėžinyje turi būti nurodyta vieta EEB sudėtinės dalies tipo patvirtinimo ženklui:
                                             Data
                                             Pasirašė

                                 4 priedėlis

                                    Papildymas
                                    pridedamas prie transporto priemonės EB tipo patvirtinimo liudijimo Nr. … dėl purslų taškymą ribojančių įtaisų sudėtinių dalių tipo patvirtinimo pagal Direktyvą 91/226/EEB su paskutiniais pakeitimais, padarytais Direktyva 2010/19/ES
                                    1.   Papildoma informacija

                                                1.1.

                                                Įtaiso veikimo principas: energijos sugertis ir (arba) oro ir vandens kreiptuvas (2):

                                                1.2.

                                                Purslų taškymą ribojančių įtaisų charakteristikos (trumpas aprašas, prekės ženklas arba pavadinimas, numeris (-iai)):

                                                5.

                                                Pastabos (jei yra):

                              “

                  4.

                  Direktyvos 91/226/EEB III priedas iš dalies keičiamas taip:

                              a)

                              0.1 ir 0.2 punktai pakeičiami taip:
                              „TAIKYMO SRITIS

                                          0.1.

                                          N ir O kategorijų transporto priemonėse, išskyrus bekele važiuoti pritaikytas transporto priemones, kaip apibrėžta Direktyvos 2007/46/EB II priede, purslų taškymą ribojančios sistemos konstruojamos ir (arba) įrengiamos taip, kad būtų laikomasi šiame priede nustatytų reikalavimų. Važiuoklių ir (arba) transporto priemonių su kabina atveju, šie reikalavimai gali būti taikomi tik ratams, dengiamiems kabinos.
                                          Jeigu tai yra N1 ir N2 kategorijų transporto priemonės, kurių didžiausia leidžiama pakrautos transporto priemonės masė neviršija 7,5 tonos, gamintojo prašymu gali būti taikomi Direktyvos 78/549/EEB (3) reikalavimai, užuot taikius šios direktyvos reikalavimus.

                                          0.2.

                                          Šio priedo reikalavimų, susijusių su purslų taškymą ribojančiais įtaisais, kaip apibrėžta I priedo 4 punkte, taikyti neprivaloma N, O1 ir O2 kategorijų transporto priemonėms, kurių didžiausia leidžiama pakrautos transporto priemonės masė neviršija 7,5 tonos, važiuoklėms ir (arba) transporto priemonėms su kabina, transporto priemonėms be kėbulo arba transporto priemonėms, kuriose purslų taškymą ribojantys įtaisai būtų nesuderinami su jų paskirtimi. Tačiau, jeigu tie įtaisai pirmiau minėtose transporto priemonėse sumontuoti, jie turi atitikti šios direktyvos reikalavimus.

                              b)

                              4 punktas pakeičiamas taip:
                              „4.   Išorinio apsauginio sudėtinės dalies padėtis

                              Atstumas (c) nuo išilginės plokštumos, liečiančios išorinį padangos paviršių, išskyrus bet kokias padangos iškyšas prie žemės paviršiaus, ir išorinio apsauginio sudėtinės dalies vidinis kraštas neturi viršyti 100 mm (V priedo 1a ir 1b paveiksluose).“;

                              c)

                              Išbraukiami 4.1 ir 4.2 punktai;

                              d)

                              7.1.1 punktas pakeičiamas taip:

                                          „7.1.1.

                                          Tiesiogiai virš padangos (padangų), prieš ją (jas) arba už jos (jų) esančias zonas sparnai turi dengti taip, kaip toliau nurodyta.

                                                      a)

                                                      Jeigu tiltas yra vienašis arba daugiaašis, priekinis kraštas (C) turi tęstis į priekį, kol pasieks O–Z linijos tašką, kuriame θ (teta) yra ne aukščiau kaip 45° virš horizontalės.
                                                      Galinis kraštas (V priedo 2 paveikslas) turi tęstis į apačią tiek, kad nebūtų daugiau kaip 100 mm virš rato centrą kertančios horizontalios linijos.

                                                      b)

                                                      Jeigu tiltai yra daugiaašiai, θ kampas taikomas tik priekiniam tiltui, o su galinio krašto aukščiu susijęs reikalavimas taikomas tik galiniam tiltui.

                                                      c)

                                                      Bendras sparno plotis (q) (V priedo 1a paveikslas) turi būti toks, kad jis bent būtų lygus padangos pločiui (b) arba visam dviejų padangų pločiui (t), jei tai yra sudvejinti ratai, atsižvelgiant į tolimiausias padangos ir (arba) rato sąrankos iškyšas, kurias yra nurodęs gamintojas. „b“ ir „t“ dydžiai matuojami stebulės aukštyje, neatsižvelgiant į kokius nors padangos paviršiaus žymenis, briaunas, apsaugines juostas ir t. t.“;

                              e)

                              7.1.3 punktas pakeičiamas taip:

                                          „7.1.3.

                                          Jeigu pritvirtinti sparnai sudaryti iš kelių sudėtinių dalių, juose neturi būti jokių angų, pro kurias transporto priemonei važiuojant gali būti taškomi purslai. Šis reikalavimas pripažįstamas įvykdytu, jeigu, tiek pakrovus transporto priemonę, tiek jos nepakrovus, radialinė srovė, tekanti į išorę nuo rato centro per visą važiuojamojo padangos paviršiaus plotį, tačiau neišeinanti už sparno dengiamos zonos ribų, visais atvejais atsimuša į purslų taškymą ribojančios sistemos dalį.“;

                              f)

                              7.2.1, 7.2.2 ir 7.2.3 punktai pakeičiami taip:

                                          „7.2.1.

                                          Jeigu tiltai yra vienašiai, išorinio apsauginio sudėtinės dalies apatinis kraštas negali būti mažesniu atstumu arba spinduliu, nei toliau nurodyta, matuojant nuo rato centro, išskyrus apatinius galus, kurie gali būti suapvalinti (V priedo 2 paveikslas).
                                          Pneumatinė pakaba

                                                                  a)

                                                                  tiltai, ant kurių sumontuoti vairuojamieji ratai arba savikreipiai ratai:

                                                                              nuo priekinio krašto (priekinės transporto dalies link, C galas)

                                                                              iki galinio krašto (galinės transporto priemonės dalies link, A galas);

                                                      Rv ≤ 1,5 R

                                                                  b)

                                                                  tiltai, ant kurių sumontuoti nevairuojamieji ratai:

                                                                              nuo priekinio krašto (C galas)

                                                                              iki galinio krašto (A galas).

                                                      Rv ≤ 1,25 R

                                                Mechaninė pakaba

                                                      a)

                                                      bendra taisyklė – Rv ≤ 1,8 R

                                                      b)

                                                      nevairuojamųjų ratų, skirtų pakrautoms transporto priemonėms, kurių techniškai leidžiama masė didesnė kaip 7,5 t – Rv ≤ 1,5 R
                                                      kur R – ant transporto priemonės sumontuotos padangos skersmuo, Rv – spinduliu išreikštas atstumas, rodantis nuotolį iki išorinio apsauginio sudėtinės dalies apatinio krašto.

                                          7.2.2.

                                          Jeigu tiltai yra daugiaašiai, 7.2.1 punkte nustatyti reikalavimai netaikomi tarp skersinių vertikaliųjų plokštumų, einančių per pirmojo ir paskutiniojo tilto centrą, kur išorinio apsauginio sudėtinė dalis gali būti tiesi, kad būtų užtikrintas purslų taškymą ribojančios sistemos vienodumas (V priedo 4 paveikslas).

                                          7.2.3.

                                          Atstumas nuo viršutinio iki apatinio purslų taškymą ribojančios sistemos taško (sparno ir išorinio apsauginio sudėtinės dalies), matuojamas bet kuriame skerspjūvio taške, statmename sparnui (žr. V priedo 1b ir 2 paveikslai), visuose taškuose turi tęstis ne mažiau kaip 45 mm už vertikalios linijos, kertančios rato ar pirmojo rato, jeigu tiltai yra daugiaašiai, centrą. Šis matmuo prieš minėtą liniją palaipsniui gali mažėti.“

                              g)

                              Įterpiami šie punktai 7.2.5 ir 7.2.6:

                                          „7.2.5.

                                          7.2.3 ir 7.2.4 punktuose nustatytų reikalavimų galima tam tikroje vietoje nepaisyti, kai apsauginio sudėtinė dalis sudaryta iš įvairių santykinai nejudrių dalių.

                                          7.2.6.

                                          Vilkikai, pritaikyti puspriekabes su žema važiuokle vilkti (apibrėžti 1978 m. standarto ISO 612 6.20 punkte), kurių kakliuko lizdo aukštis nuo žemės paviršiaus gali būti lygus arba mažesnis kaip 1 100 mm, gali būti sukonstruoti taip, kad jiems būtų galima netaikyti 7.1.1 punkto a papunktyje, 7.1.3 punkte ir 7.2.4 punkte nustatytų reikalavimų. Tokiu atveju, kai šie vilkikai sujungti su puspriekabėmis, sparnai ir apsauginio sudėtinės dalys gali nedengti tiesiogiai virš padangų, sumontuotų ant galinių ašių, esančios zonos, kad purslų taškymą ribojanti sistema nebūtų sugadinta. Tačiau šių transporto priemonių sparnai ir apsauginio sudėtinės dalys turi atitikti minėtuose punktuose nustatytus reikalavimus srityse, kurios išsidėsčiusios priešais šias padangas ir už jų daugiau kaip 60° kampu nuo vertikaliosios linijos, kertančios rato centrą.
                                          Todėl, kai šios transporto priemonės nenaudojamos su puspriekabėmis, jos turi būti sukonstruotos taip, kad atitiktų pirmoje pastraipoje nustatytus reikalavimus.
                                          Kad būtų laikomasi minėtų reikalavimų, sparnai ir apsauginio sudėtinės dalys gali būti, pavyzdžiui, su nuimamomis detalėmis.“

                              h)

                              7.3.1 punktas pakeičiamas taip:

                                          „7.3.1.

                                          Purvasaugio plotis turi atitikti 7.1.1 punkto c papunktyje nustatytą reikalaujamą plotį (q), išskyrus atvejus, kai purvasaugis yra sparnuose; tokiu atveju purvasaugio plotis turi būti bent lygus padangos protektoriaus pločiui.
                                          Po sparnu esančios purvasaugių dalies plotis turi atitikti šioje pastraipoje nustatytas sąlygas; bet kuriame šone galima taikyti 10 mm leidžiamąją nuokrypą.“

                              i)

                              7.3.3 punktas pakeičiamas taip:

                                          „7.3.3.

                                          Didžiausias apatinio krašto aukštis neturi viršyti 200 mm (V priedo 3 paveikslas).
                                          Jeigu tai yra galinis tiltas ir jei išorinio apsauginio sudėtinės dalies apatinio krašto radialinis ilgis (Rv) neviršija padangų, sumontuotų ant to tilto ratų, spindulio matmenų, minėtas atstumas didinamas iki 300 mm.
                                          Didžiausias purvasaugio apatinio krašto aukštis nuo žemės paviršiaus gali būti padidintas iki 300 mm, jeigu, gamintojo nuomone, tai yra techniškai priimtina, atsižvelgiant į pakabos charakteristikas.“

                              j)

                              7.3.5 punkte nuoroda „4b paveikslas“ pakeičiama nuoroda „V priedo 4 paveikslas“

                              k)

                              9.3.2.1 punktas pakeičiamas taip:

                                          „9.3.2.1.

                                          Apatinis purslų taškymą ribojančio įtaiso kraštas nuo žemės paviršiaus turi būti ne aukščiau kaip 200 mm.
                                          Didžiausias purvasaugio apatinio krašto aukštis nuo žemės paviršiaus gali būti padidintas iki 300 mm, jeigu, gamintojo nuomone, tai yra techniškai priimtina, atsižvelgiant į pakabos charakteristikas.“;

                              l)

                              Įterpiamas šis 10 punktas:

                                          „10.

                                          Jeigu tiltai yra daugiaašiai, vienos iš ašių, kuri nėra labiausiai nutolusi į galą, purslų taškymą ribojanti sistema gali nedengti viso padangos protektoriaus pločio, kai toje vietoje viena kitą dengia purslų taškymą ribojanti sistema ir ašių, pakabos arba važiuoklės konstrukcija.“;

                              m)

                              priedėlis išbraukiamas;

                              n)

                              pridedami šie 1 ir 2 priedėliai:„
                                 1 priedėlis
                                 INFORMACINIS DOKUMENTAS NR. … DĖL TRANSPORTO PRIEMONĖS EB TIPO PATVIRTINIMO, ATSIŽVELGIANT Į SUMONTUOTAS PURSLŲ TAŠKYMĄ RIBOJANČIAS SISTEMAS (DIREKTYVA 91/226/EEB SU PASKUTINIAIS PAKEITIMAIS, PADARYTAIS DIREKTYVA 2010/19/ES) (4)

                                    (dėl aiškinamųjų pastabų žr. Direktyvos 2007/46/EB I priedą)

                                 Toliau nurodyta informacija (jei taikoma) turi būti pateikiama trimis egzemplioriais, kartu turi būti pateikiamas turinys. Turi būti pateikiami atitinkamo mastelio ir pakankamai išsamūs brėžiniai A4 formato lapuose arba A4 formato aplanke. Jei pateikiamos nuotraukos, jos turi būti pakankamai aiškios.
                                 Jei sistemos, sudėtinės dalys ar atskiri techniniai mazgai yra su elektroniniais valdikliais, būtina pateikti informaciją apie jų veikimą.
                                 0.   BENDROJI DALIS
                                 0.1.   Gamyklinė markė (gamintojo prekės pavadinimas):
                                 0.2.   Tipas:

                                             0.2.1.

                                             Komercinis (-iai) pavadinimas (-ai) (jeigu taikoma):

                                       0.3.   Tipo identifikavimo priemonės, jeigu pažymėta ant transporto priemonės (b)

                                             0.3.1.

                                             Minėto ženklo vieta:

                                       0.4.   Transporto priemonės kategorija (c):
                                 0.5.   Gamintojo pavadinimas ir adresas:
                                 0.8.   Surinkimo gamyklos (-ų) adresas (-ai):
                                 1.   TRANSPORTO PRIEMONĖS KONSTRUKCIJOS BENDROSIOS CHARAKTERISTIKOS
                                 1.1.   Tipinės transporto priemonės nuotraukos ir (arba) brėžiniai:
                                 1.3.   Ašių ir ratų kiekis:

                                             1.3.1.

                                             Ašių su sudvejintais ratais skaičius ir padėtis:

                                             1.3.2.

                                             Vairuojamuosius ratus turinčių ašių skaičius ir padėtis

                                       2.   MASĖ IR MATMENYS (f) (g)
                                 (kilogramais ir milimetrais; kur taikoma, pateikite nuorodas į brėžinius)
                                 2.1.   Transporto priemonės (visiškai pakrautos) bazė (g) (l):
                                 2.6.   Parengtos eksploatuoti transporto priemonės masė (didžiausia ir mažiausia kiekvieno varianto masė)
                                 Parengtos eksploatuoti transporto priemonės masė su kėbulu ir, M1 kategorijai nepriskiriamo vilkiko atveju, su sukabintuvu, jei gamintojas jį yra įrengęs, arba važiuoklės ar važiuoklės su kabina masė, be kėbulo ir (arba) sukabintuvo, jeigu gamintojas neįrengė kėbulo ir (arba) sukabintuvo (įskaitant skysčius, įrankius, atsarginį ratą, jei jis yra, ir vairuotoją bei ekipažo, jei (jei autobusai yra miesto ir tarpmiestiniai) nario masę, jeigu transporto priemonėje yra sėdynė ekipažo nariui) (h) (didžiausia ir mažiausia kiekvieno varianto masė):

                                             2.6.1.

                                             Šios masės pasiskirstymas tarp ašių ir, jei tai yra puspriekabė arba priekaba, kurios ašis sutampa su jos sunkio centru, sukabinimo taško apkrova (kiekvieno varianto didžiausia ir mažiausia apkrova):

                                       2.8.   Didžiausia techniškai leistina pakrautos transporto priemonės masė, kurią nurodo gamintojas (i) (3):
                                 9.   KĖBULAS
                                 9.20.   Purslų taškymą ribojanti sistema

                                             9.20.0.

                                             Įrengta: taip/ne/nekomplektinė (1)

                                             9.20.1.

                                             Trumpas transporto priemonės aprašas atsižvelgiant į jos purslų taškymą ribojančią sistemą ir sudedamąsias dalis:

                                             9.20.2.

                                             Išsamūs purslų taškymą ribojančios sistemos ir jos vietos transporto priemonėje brėžiniai, kuriuose pateikti Direktyvos 91/226/EEB V priedo paveiksluose nustatyti matmenys, atsižvelgiant į padangos ir (arba) rato derinių tolimiausias iškyšas:

                                             9.20.3.

                                             Purslų taškymą ribojančio (-ių) įtaiso (-ų) patvirtinimo numeris (-iai):

                                       Data, rinkmena

                                 2 priedėlis

                                    Papildymas
                                    PRIDEDAMAS PRIE TRANSPORTO PRIEMONĖS EB TIPO PATVIRTINIMO LIUDIJIMO NR. … PAGAL DIREKTYVĄ 91/226/EEB SU PASKUTINIAIS PAKEITIMAIS, PADARYTAIS DIREKTYVA 2010/19/ES
                                    1.   Papildoma informacija

                                                1.1.

                                                Purslų taškymą ribojančių įtaisų charakteristikos (tipas, trumpas aprašas, prekės ženklas arba pavadinimas, sudėtinės dalies tipo patvirtinimo numeris (-iai)):

                                          5.   Pastabos (jei yra):

                              “

         (1)  OL L 263, 2007 10 9, p. 1.“

         (2)  Kas nereikalinga, išbraukti.

         (3)  OL L 168, 1978 6 26, p. 45.“;

         (4)  Jeigu tai yra N1 kategorijos transporto priemonės ir N2 kategorijos transporto priemonės, kurių didžiausia techniškai leistina pakrautos transporto priemonės masė neviršija 7,5 tonos ir kurioms taikoma šios direktyvos III priedo 0.1 punkte nustatyta nukrypti leidžianti nuostata, gali būti naudojamas Direktyvos 78/549/EEB II priede nurodytas informacinis dokumentas.

      II PRIEDAS

            „V PRIEDAS

               PAVEIKSLAI

               1a   paveikslas

               Sparno (a) plotis (q) ir apsauginio sudėtinės dalies (j) padėtis

               1b   paveikslas

               Išorinio apsauginio sudėtinės dalies matavimo pavyzdys

               2   paveikslas

               Sparno ir išorinio apsauginio sudėtinės dalies matmenys

               3   paveikslas

               Sparno ir purvasaugio padėtis

               4   paveikslas

               Schema, kurioje pavaizduota purslų taškymą ribojančios sistemos (sparnas, purvasaugis, išorinio apsauginio sudėtinė dalis) ir daugiaašiams tiltams skirtų purslų taškymą ribojančių įtaisų (energiją sugeriančio tipo) sąranka

               5   paveikslas

               Schema, kurioje pavaizduota purslų taškymą ribojančios sistemos ir tiltams, ant kurių sumontuoti nevairuojamieji ratai ar savikreipiai ratai, skirtų purslų taškymą ribojančių įtaisų (energiją sugeriančio tipo) sąranka

               (III priedo 6.2 ir 8 punktai)

            6   paveikslas

               Schema, kurioje pavaizduota purslų taškymą ribojančios sistemos ir tiltams, ant kurių sumontuoti vairuojamieji, savikreipiai ar nevairuojamieji ratai, skirtų purslų taškymą ribojančių įtaisų su sumontuotais oro ir vandens kreiptuvais sąranka

               7   paveikslas

               Schema, kurioje pavaizduota purslų taškymą ribojančios sistemos ir daugiaašiams tiltams, ant kurių sumontuotos padangos, tarp kurių atstumas neviršija 300 mm, skirtų purslų taškymą ribojančių įtaisų (sparnas, purvasaugis, išorinio apsauginio sudėtinė dalis) sąranka

               8   paveikslas

               Bandomoji energiją sugeriančio tipo purslų taškymą ribojančių įtaisų sąranka

               (II priedo 1 priedėlis)

               9   paveikslas

               Bandomoji orą ir vandenį atskiriančio tipo purslų taškymą ribojančių įtaisų sąranka

               (II priedo 2 priedėlis)

            “


title: 2006 m. rugpjūčio 1 d.  Komisijos direktyva 2006/70/EB, nustatanti Europos Parlamento ir Tarybos direktyvos 2005/60/EB įgyvendinimo priemones, susijusias su  politikoje dalyvaujančių asmenų  apibrėžimu, ir supaprastinto deramo klientų tikrinimo procedūroms taikomus techninius kriterijus bei išimtis, suteikiamas dėl to, kad finansine veikla verčiamasi retai arba labai ribotai

text:
4.8.2006

               LT

               Europos Sąjungos oficialusis leidinys

               L 214/29

      KOMISIJOS DIREKTYVA 2006/70/EB
   2006 m. rugpjūčio 1 d.
   nustatanti Europos Parlamento ir Tarybos direktyvos 2005/60/EB įgyvendinimo priemones, susijusias su „politikoje dalyvaujančių asmenų“ apibrėžimu, ir supaprastinto deramo klientų tikrinimo procedūroms taikomus techninius kriterijus bei išimtis, suteikiamas dėl to, kad finansine veikla verčiamasi retai arba labai ribotai
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2005 m. spalio 26 d. Europos Parlamento ir Tarybos direktyvą 2005/60/EB dėl finansų sistemos apsaugos nuo jos panaudojimo pinigų plovimui ir teroristų finansavimui (1), ypač į jos 40 straipsnio 1 dalies a, b ir d punktus,
   kadangi:

               (1)

               Direktyvoje 2005/60/EB reikalaujama, kad įstaigos ir asmenys, kuriems ji taikoma, atsižvelgdami į grėsmės lygį, taikytų sustiprinto deramo klientų tikrinimo priemones sandorių arba verslo ryšių su kitoje valstybėje narėje arba trečiojoje šalyje gyvenančiais politikoje dalyvaujančiais asmenimis atžvilgiu. Nagrinėjant šios grėsmės aplinkybes reikia, kad įstaigų ir asmenų, kuriems taikoma direktyva, ištekliai būtų ypač sutelkti į keliančius didelę pinigų plovimo grėsmę produktus ir sandorius. Politikoje dalyvaujančiais asmenimis laikomi asmenys, kuriems yra patikėtos svarbios viešosios pareigos, ir tokių asmenų artimieji šeimos nariai arba artimais pagalbininkais esantys asmenys. Siekiant numatyti nuoseklų politikoje dalyvaujančio asmens sąvokos taikymą nustatant asmenų grupes, kurioms taikoma direktyva, būtina atsižvelgti į atitinkamų šalių socialinius, politinius ir ekonominius skirtumus.

               (2)

               Įstaigoms ir asmenims, kuriems taikoma Direktyva 2005/60/EB, gali nepavykti nustatyti, kad klientas yra priskirtinas vienai iš politikoje dalyvaujančių asmenų kategorijų, nepaisant tinkamų ir pakankamų priemonių taikymo šiuo atžvilgiu. Tokiomis aplinkybėmis valstybės narės, naudodamosi susijusiais su tos direktyvos taikymu įgaliojimais, turėtų tinkamai apsvarstyti būtinybę užtikrinti, jog tie asmenys nebūtų automatiškai laikomi atsakingais. Valstybės narės taip pat turėtų apsvarstyti, kaip palengvinti minėtos direktyvos nuostatų laikymąsi, teikdamos būtinas gaires su šiuo klausimu susijusioms įstaigoms ir asmenims.

               (3)

               Žemiau nei nacionaliniu lygiu užimamos viešosios pareigos paprastai neturėtų būti laikomos svarbiomis. Vis dėlto, jei šių pareigų politiniai aspektai yra lygintini su panašiais aspektais nacionaliniu lygiu, įstaigos ir asmenys, kuriems taikoma ši direktyva, atsižvelgdami į grėsmės lygį, turėtų svarstyti, ar šias viešąsias pareigas einantys asmenys turėtų būti laikomi politikoje dalyvaujančiais asmenimis.

               (4)

               Kai pagal Direktyvą 2005/60/EB reikalaujama, kad įstaigos ir asmenys, kuriems taikoma direktyva, nustatytų artimus fizinių asmenų, kuriems patikėtos svarbios viešosios pareigos, pagalbininkus, šis reikalavimas taikomas, jei santykiai su pagalbininku yra viešai žinomi arba įstaiga ar asmuo turi priežasčių manyti, kad tokių santykių esama. Taigi šios sąlygos žinojimas nereiškia, kad įstaigos ir asmenys, kuriems taikoma direktyva, aktyviai atliko tyrimą.

               (5)

               Asmenys, kuriems taikytina politikoje dalyvaujančių asmenų sąvoka, turėtų būti nelaikomi tokiais asmenimis praėjus minimaliam laikotarpiui po to, kai jie nebeužima svarbių viešųjų pareigų.

               (6)

               Nors bendrųjų deramo klientų tikrinimo procedūrų, atsižvelgiant į grėsmės lygį, pritaikymas mažos grėsmės situacijoms yra įprasta priemonė pagal Direktyvą 2005/60/EB ir atsižvelgiant į tai, kad supaprastinto deramo klientų tikrinimo procedūroms vykdyti reikia pakankamai tikrinti ir kontroliuoti kitas sistemos sritis siekiant užkirsti kelią pinigų plovimui ir teroristų finansavimui, supaprastinto deramo klientų tikrinimo procedūros turėtų būti taikomos ribotam atvejų skaičiui. Šiais atvejais reikalavimai įstaigoms ir asmenims, kuriems taikoma ta direktyva, tebegalioja, ir tikimasi, kad jie, inter alia, tebevykdys verslo ryšių stebėseną siekdami būti pajėgūs susekti sudėtingus arba neįprastai didelės vertės sandorius, kuriuose nėra aiškaus ekonominio arba akivaizdaus teisėto tikslo.

               (7)

               Nacionalinės valdžios institucijos paprastai laikomos keliančiais mažą grėsmę klientais jų valstybėje narėje ir pagal Direktyvą 2005/60/EB joms gali būti taikomos supaprastinto deramo klientų tikrinimo procedūros. Tačiau nė viena iš Bendrijos institucijų, įstaigų, tarnybų ir agentūrų, įskaitant Europos centrinį banką (ECB), neturi tiesioginės teisės į direktyvoje nustatytą supaprastintą deramą klientų tikrinimą, nes nėra priskirtinos „nacionalinių valdžios institucijų“ kategorijai arba, ECB atveju, – „kredito ir finansų įstaigų“ kategorijai. Vis dėlto nepanašu, kad šie subjektai keltų didelę pinigų plovimo arba teroristų finansavimo grėsmę, todėl jie turėtų būti pripažinti mažą grėsmę keliančiais klientais, kuriems taikomos supaprastinto deramo klientų tikrinimo procedūros su sąlyga, kad jie atitinka atitinkamus kriterijus.

               (8)

               Be to, turėtų būti įmanoma taikyti supaprastinto deramo klientų tikrinimo procedūras, jei finansinės veiklos imasi juridiniai asmenys, kuriems netaikomas finansų įstaigos apibrėžimas pagal Direktyvą 2005/60/EB, tačiau jiems taikomi nacionaliniai teisės aktai vadovaujantis ta direktyva, ir jie atitinka pakankamo skaidrumo reikalavimus tapatybės ir pakankamų kontrolės mechanizmų klausimais, ypač sustiprintos priežiūros klausimu. Tai galėtų būti taikoma bendrąsias draudimo paslaugas teikiančioms įmonėms.

               (9)

               Turėtų būti įmanoma taikyti supaprastinto deramo klientų tikrinimo procedūras produktams ir susijusiems sandoriams tam tikromis aplinkybėmis, pavyzdžiui, jei konkrečiu finansiniu produktu paprastai neįmanoma suteikti naudos trečiosioms šalims ir tą naudą galima gauti tik per ilgą laiką, pvz., kai kurie investicinio draudimo liudijimai arba taupymo produktai, arba tuo atveju, jei finansinis produktas yra skirtas finansuoti materialaus turto nuomą pagal išperkamosios nuomos sutartį, pagal kurią šio turto teisiniu ir tikruoju savininku lieka išperkamosios nuomos bendrovė, arba tuo atveju, jei finansinis produktas yra mažos vertės vartojimo paskola su sąlyga, jei sandoriai yra vykdomi per bankų sąskaitas ir sandorių vertė neviršija tinkamos ribos. Valstybės kontroliuojamiems produktams, kurie paprastai yra skirti konkrečioms klientų kategorijoms, pvz., taupymo vaikų naudai produktams, turėtų būti taikoma supaprastinto deramo klientų tikrinimo procedūra, net jei ne visi kriterijai atitinka. „Valstybės kontrolė“ reiškia veiklą, kuriai netaikoma įprasta finansų rinkų priežiūra, tačiau ši nuostata negalioja produktams, pvz. skolos vertybiniams popieriams, kuriuos valstybė išleidžia tiesiogiai.

               (10)

               Valstybės narės, prieš suteikdamos leidimą naudoti supaprastinto deramo klientų tikrinimo procedūras, turi įvertinti, ar klientai arba atitinkami produktai ir susiję sandoriai kelia mažą pinigų plovimo arba teroristų finansavimo grėsmę, ypač atkreipdamos ypatingą dėmesį į šių klientų veiklą arba visus produktus ar sandorius, apie kuriuos galima manyti, kad dėl jų pobūdžio juos ypač galima naudoti arba piktnaudžiauti jais siekiant plauti pinigus arba finansuoti teroristus. Ypač klientų, susijusių su mažą grėsmę keliančiais produktais, bandymai veikti anonimiškai arba slėpti savo tapatybę turėtų būti laikomi rizikos veiksniu ir kelti įtarimą.

               (11)

               Tam tikromis aplinkybėmis fiziniai arba juridiniai asmenys gali verstis finansine veikla retai arba labai ribotai – tai gali būti papildoma veikla, vykdoma kartu su nefinansine veikla, pvz., viešbučiai, kuriuose teikiamos valiutos keitimo paslaugos jų klientams. Pagal Direktyvą 2005/60/EB valstybėms narėms leidžiama nuspręsti, kad tokiai finansinei veiklai ji netaikoma. Įvertinant retą arba labai ribotą veiklos pobūdį reikėtų atsižvelgti į kiekybines ribas, susijusias su atitinkamais sandoriais ir verslo apyvarta. Šios ribos, atsižvelgiant į finansinės veiklos pobūdį, turėtų būti nustatytos nacionaliniu lygiu siekiant atsižvelgti į šalių skirtumus.

               (12)

               Be to, besiverčiantis finansine veikla retai arba labai ribotai fizinis arba juridinis asmuo neturėtų teikti viešų visų rūšių finansinių paslaugų, o tik tas, kurios būtinos jo pagrindinei veiklai gerinti. Jei asmens pagrindinis verslas yra susijęs su veikla, kuriai taikoma Direktyva 2005/60/EB, išimtis, susijusi su retai vykdoma arba labai ribota finansine veikla, neturėtų būti suteikta (išimtis gali būti suteikta tik prekiautojams prekėmis).

               (13)

               Vykdant tam tikrą finansinę veiklą, pvz., teikiant pinigų pervedimo arba perlaidų paslaugas, yra daugiau galimybių ja naudotis arba piktnaudžiauti ja siekiant plauti pinigus arba finansuoti teroristus. Todėl būtina užtikrinti, kad taikant Direktyvą 2005/60/EB šiai arba panašiai finansinei veiklai nebūtų daromos išimtys.

               (14)

               Turėtų būti numatyta, kad pagal Direktyvos 2005/60/EB 2 straipsnio 2 dalį priimti sprendimai, jei reikia, būtų panaikinami kuo greičiau.

               (15)

               Valstybės narės turėtų užtikrinti, kad sprendimais dėl išimčių nebūtų piktnaudžiaujama siekiant plauti pinigus arba finansuoti teroristus. Jos ypač turėtų vengti priimti sprendimus pagal Direktyvos 2005/60/EB 2 straipsnio 2 dalį tais atvejais, kai nacionalinės valdžios institucijos, vykdydamos stebėseną ir kontrolę, susiduria su ypatingomis kliūtimis dėl valstybių narių iš dalies sutampančių kompetencijos sričių, pvz., teikiant finansines paslaugas laivuose, kuriais teikiamos transporto paslaugos tarp skirtingose valstybėse narėse esančių uostų.

               (16)

               Šios direktyvos taikymas nepažeidžia 2001 m. gruodžio 27 d. Tarybos reglamento (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu (2) ir 2002 m. gegužės 27 d. Tarybos reglamento (EB) Nr. 881/2002, nustatančio tam tikras specialias ribojančias priemones, taikomas tam tikriems asmenims ir subjektams, susijusiems su Osama bin Ladenu, Al-Qaida tinklu ir Talibanu, ir panaikinančio Tarybos reglamentą (EB) Nr. 467/2001, uždraudžiantį tam tikrų prekių ir paslaugų eksportą į Afganistaną, sustiprinantį skrydžių uždraudimą ir pratęsiantį Afganistano Talibano lėšų ir kitų finansinių išteklių įšaldymą (3), taikymo.

               (17)

               Šioje direktyvoje numatytos priemonės atitinka Pinigų plovimo ir teroristų finansavimo prevencijos komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Dalykas
   Šia direktyva nustatomos Direktyvos 2005/60/EB įgyvendinimo priemonės, apimančios:

               1)

               tos direktyvos 3 straipsnio 8 dalyje nustatyto politikoje dalyvaujančių asmenų apibrėžimo techniniai aspektai;

               2)

               techniniai kriterijai, skirti nustatyti, ar situacijos sudaro mažą pinigų plovimo arba teroristų finansavimo grėsmę, kaip nurodyta tos direktyvos 11 straipsnio 2 ir 5 dalyse;

               3)

               techniniai kriterijai, skirti nustatyti, ar pagal Direktyvos 2005/60/EB 2 straipsnio 2 dalį yra pateisinama netaikyti direktyvos tam tikriems vykdantiems finansinę veiklą retai arba labai ribotai juridiniams arba fiziniams asmenims.

         2 straipsnis
   Politikoje dalyvaujantys asmenys
   1.   Taikant Direktyvos 2005/60/EB 3 straipsnio 8 dalį „fiziniai asmenys, kuriems yra arba buvo patikėtos svarbios viešosios pareigos“ yra šie asmenys:

               a)

               valstybių vadovai, vyriausybių vadovai, ministrai, viceministrai arba ministrų pavaduotojai;

               b)

               parlamentų nariai;

               c)

               aukščiausiųjų teismų, konstitucinių teismų ar kitų aukščiausiųjų teisminių institucijų nariai, kurių sprendimai negali būti apskundžiami, išskyrus išskirtinius atvejus;

               d)

               audito rūmų ar centrinių bankų valdybų nariai;

               e)

               ambasadoriai, laikinieji reikalų patikėtiniai ir aukšto rango ginkluotųjų pajėgų karininkai;

               f)

               valstybės valdomų įmonių administracinių, valdymo ir priežiūros organų nariai.

         Nė viena iš pirmosios pastraipos a–f punktuose nustatytų kategorijų neapima vidutinio ir žemesnio rango pareigūnų.
   Pirmosios pastraipos a–e punktuose nustatytos kategorijos, jei reikia, apima Bendrijos ir tarptautinio lygio pareigas.
   2.   Pagal Direktyvos 2005/60/EB 3 straipsnio 8 dalį „artimieji šeimos nariai“ yra šie asmenys:

               a)

               sutuoktinis;

               b)

               pagal nacionalinę teisę lygiaverčiais sutuoktiniui laikomi partneriai;

               c)

               vaikai ir jų sutuoktiniai arba partneriai;

               d)

               tėvai.

         3.   Pagal Direktyvos 2005/60/EB 3 straipsnio 8 dalį „artimais pagalbininkais esantys asmenys“ yra šie asmenys:

               a)

               fizinis asmuo, apie kurį yra žinoma, kad jis turi bendrą tikrąją nuosavybės teisę į juridinius asmenis ar juridines struktūras arba kitus artimus verslo ryšius su 1 dalyje nurodytu asmeniu;

               b)

               fizinis asmuo, kuris yra vienintelis tikrasis juridinio asmens arba juridinės struktūros, apie kuriuo yra žinoma, kad jie buvo įsteigti de facto siekiant naudos 1 dalyje nurodytam asmeniui, savininkas.

         4.   Nepažeidžiant sustiprinto deramo klientų tikrinimo priemonių, įvertinus grėsmės lygį, taikymo, jei bent vienerius metus asmuo nustoja ėjęs jam patikėtas svarbias viešąsias pareigas, kaip nurodyta šio straipsnio 1 dalyje, Direktyvos 2005/60/EB 2 straipsnio 1 dalyje nurodytos įstaigos ir asmenys neprivalo laikyti tokio asmens dalyvaujančiu politikoje.
   3 straipsnis
   Supaprastintas deramas klientų tikrinimas
   1.   Pagal Direktyvos 2005/60/EB 11 straipsnio 2 dalį valstybės narės gali, remdamosi šio straipsnio 4 dalimi, laikyti klientus mažą pinigų plovimo ir teroristų finansavimo grėsmę keliančiais klientais, jei jie yra valstybinės valdžios institucijos arba viešosios įstaigos ir atitinka visus šiuos kriterijus:

               a)

               klientui yra patikėtos viešosios pareigos pagal Europos Sąjungos sutartį, Bendrijų sutartis arba Bendrijos antrinės teisės aktus;

               b)

               informacija apie kliento tapatybę yra viešai prieinama, skaidri ir nekelia abejonių;

               c)

               kliento veikla ir jos apskaitos metodai yra skaidrūs;

               d)

               klientas yra atskaitingas Bendrijos institucijai arba valstybės narės valdžios institucijoms arba galioja kitos tinkamos tikrinimo ir kontrolės procedūros, kuriomis užtikrinama kliento veiklos kontrolė.

         2.   Pagal Direktyvos 2005/60/EB 11 straipsnio 2 dalį valstybės narės gali, remiantis šio straipsnio 4 dalimi, laikyti klientus mažą pinigų plovimo ir teroristų finansavimo grėsmę keliančiais klientais, jei jie yra juridiniai asmenys ir, nors nebūdami valstybinės valdžios institucijomis arba viešosiomis įstaigomis, atitinka visus šiuos kriterijus:

               a)

               klientas yra subjektas, kuris imasi finansinės veiklos, kuriai netaikomas Direktyvos 2005/60/EB 2 straipsnis, tačiau kuriai vadovaujantis minėtos direktyvos 4 straipsniu nacionaliniais teisės aktais buvo išplėstas toje direktyvoje numatytų įpareigojimų taikymas;

               b)

               informacija apie kliento tapatybę yra viešai prieinama, skaidri ir nekelia abejonių;

               c)

               klientas privalo turėti licenciją pagal finansinę veiklą reguliuojančią nacionalinę teisę, o licencija gali būti neišduota, jei kompetentingos institucijos nemano, kad asmenys, kurie iš tikrųjų vadovauja arba vadovaus tokio subjekto darbui arba jo tikrasis savininkas yra tinkamai pasirengę ir atitinkantys reikalavimus asmenys;

               d)

               klientui, kaip nustatyta Direktyvos 2005/60/EC 37 straipsnio 3 dalyje, kompetentingos institucijos taiko priežiūrą, susijusią su atitikimu direktyvą perkeliantiems nacionaliniams teisės aktams ir, jei reikia, papildomiems įsipareigojimams pagal nacionalinius teisės aktus;

               e)

               neatitinkančiam a punkte nurodytų sąlygų klientui yra taikomos veiksmingos, proporcingos ir atgrasančios sankcijos, įskaitant galimybę taikyti tinkamas administracines priemones arba skirti administracines sankcijas.

         Pirmos pastraipos a punkte nurodyta įmonė apima dukterines įmones tik tais atvejais, kai Direktyvoje 2005/60/EB numatytų įpareigojimų taikymas yra išplėstas atskirai tokioms įmonėms.
   Pagal pirmosios pastraipos c punktą kompetentinga institucija vykdo kliento veiklos priežiūrą. Šiomis aplinkybėmis „priežiūra“ reiškia aukščiausius priežiūros įgaliojimus turinčių institucijų vykdomą priežiūrą, įskaitant galimybę atlikti patikrinimus vietoje. Tokie patikrinimai apima strategijos, procedūrų, buhalterinių knygų ir įrašų tikrinimą ir pavyzdžių tyrimą.
   3.   Pagal Direktyvos 2005/60/EB 11 straipsnio 5 dalį valstybės narės gali, remdamosi šio straipsnio 4 dalimi, leisti įstaigoms ir asmenims, kuriems taikoma ta direktyva, laikyti produktus arba su tokiais produktais susijusius sandorius keliančiais mažą pinigų plovimo ir teroristų finansavimo grėsmę, jei jie atitinka visus šiuos kriterijus:

               a)

               produktas yra nurodytas raštu sudarytoje sutartyje;

               b)

               susiję sandoriai yra vykdomi naudojant kliento sąskaitą kredito įstaigoje, kuriai yra taikoma Direktyva 2005/60/EB arba kredito įstaiga yra trečiojoje šalyje, kuri taiko reikalavimus, lygiaverčius nustatytiems toje direktyvoje reikalavimams;

               c)

               atitinkamas produktas arba susijęs sandoris nėra anoniminis ir jų pobūdis suteikia galimybę laiku taikyti Direktyvos 2005/60/EB 7 straipsnio c punktą;

               d)

               produktams taikomos iš anksto nustatytos didžiausios leistinos sumos;

               e)

               dėl atitinkamo produkto arba susijusio sandorio gauta nauda negali duoti naudos trečiosioms šalims, išskyrus mirties ir neįgalumo atvejus, sulaukus iš anksto nustatytos senyvo amžiaus ribos arba panašiomis aplinkybėmis;

               f)

               jei atitinkamu produktu arba susijusiu sandoriu sudaromos sąlygos investuoti lėšas į finansinį turtą arba išmokas, apimančias draudimą arba kitus netiesioginius reikalavimus:

                           i)

                           atitinkamo produkto arba susijusio sandorio nauda gaunama per ilgą laiką;

                           ii)

                           atitinkamas produktas arba susijęs sandoris negali būti naudojami juos įkeičiant;

                           iii)

                           esant sutartiniams santykiams būti nevykdomi skubūs mokėjimai, nenaudojamos išpirkimo išlygos arba nesinaudojama nuostata dėl išankstinio sutarties nutraukimo.

         Pagal pirmosios pastraipos d punktą Direktyvos 2005/60/EB 11 straipsnio 5 dalies a punkte nustatytos ribos taikomos draudimo liudijimams arba panašaus pobūdžio taupymo produktams. Nepažeidžiant trečios pastraipos kitais atvejais didžiausia leistina riba yra 15 000 EUR. Valstybės narės gali nukrypti nuo šios ribos, jei produktai yra susiję su materialaus turto finansavimu ir jei iki sutartinių santykių pabaigos turto teisinės ir tikrojo savininko teisės nėra perduotos klientui su sąlyga, kad valstybių narių nustatytos ribos su šio produkto tipu susijusiems sandoriams (nepaisant, ar sandoris vykdomas kaip viena operacija, ar per kelios operacijos, kurios atrodo susijusios) neviršija 15 000 EUR per metus.
   Valstybės narės gali nukrypti nuo pirmosios pastraipos e ir f punktuose nustatytų kriterijų, jei atitinkamos nacionalinės valdžios institucijos nustato produktų charakteristikas siekdamos bendrų interesų, naudos dėl konkrečių iš valstybės gaunamų pranašumų, teikiamų tiesioginėmis dotacijomis arba mokesčių grąžinimu, ir tos institucijos kontroliuoja produktų naudojimą su sąlyga, kad produktu gaunama nauda tik per ilgą laiką ir kad pagal pirmosios pastraipos d punktą nustatytos ribos yra pakankamai žemos. Jei reikia, ši riba gali būti nustatyta kaip didžiausia metinė suma.
   4.   Įvertinant, ar 1, 2 ir 3 dalyje nurodyti klientai arba produktai ir sandoriai sudaro mažą pinigų plovimo arba teroristų finansavimo grėsmę, valstybės narės turi kreipti ypatingą dėmesį į šių klientų veiklą arba produktus ar sandorius, kurie dėl jų pobūdžio laikomi galinčiais būti panaudotais arba jais gali būti piktnaudžiaujama siekiant plauti pinigus ir finansuoti teroristus.
   Valstybės narės neturi laikyti, kad 1, 2 ir 3 dalyje nurodytas klientas arba produktai ir sandoriai sudaro mažą pinigų plovimo arba teroristų finansavimo grėsmę, jei pagal turimą informaciją galima daryti prielaidą, kad pinigų plovimo arba teroristų finansavimo grėsmė gali nebūti maža.
   4 straipsnis
   Finansinė veikla, kuri vykdoma retai arba labai ribotai
   1.   Pagal Direktyvos 2005/60/EB 2 straipsnio 2 dalį valstybės narės gali, remdamosi šio straipsnio 2 dalimi, laikyti, kad tos direktyvos 3 straipsnio 1 arba 2 dalis netaikoma juridiniams arba fiziniams asmenis, kurie atitinka visus šiuos kriterijus:

               a)

               finansinės veiklos absoliuti vertė yra ribota;

               b)

               finansinė veikla yra apribota sandoriais;

               c)

               finansinė veikla nėra pagrindinė veikla;

               d)

               finansinė veikla yra pagalbinė ir tiesiogiai susijusi su pagrindine veikla;

               e)

               išskyrus Direktyvos 2005/60/EB 2 straipsnio 1 dalies 3 punkto e papunktyje nurodytą veiklą, pagrindinė veikla nėra tos direktyvos 2 straipsnio 1 dalyje nurodyta veikla;

               f)

               finansinė veikla yra numatyta tik pagrindinės veiklos klientams ir nėra apskritai siūloma visuomenei.

         Pagal pirmosios pastraipos a punktą bendra finansinės veiklos apyvarta negali viršyti ribos, kuri turi būti pakankamai žema. Ta riba turi būti nustatyta nacionaliniu lygiu atsižvelgiant į finansinės veiklos pobūdį.
   Pagal pirmosios pastraipos b punktą valstybės narės taiko didžiausią leistiną ribą kiekvienam vartotojui ir pavieniui sandoriui, nepaisydamos, ar sandoris vykdomas kaip viena operacija, ar per kelias operacijas, kurios atrodo susijusios. Ta riba turi būti nustatyta nacionaliniu lygiu atsižvelgiant į finansinės veiklos pobūdį. Ta riba turi būti pakankamai žema siekiant užtikrinti, kad nurodyto pobūdžio sandoriai būtų nepraktiški ir neveiksmingi pinigams plauti arba teroristams finansuoti – jų vertė neturi viršyti 1 000 EUR.
   Pagal pirmosios pastraipos c punktą valstybės narės turi reikalauti, kad finansinės veiklos apyvarta neviršytų 5 % bendros atitinkamo juridinio arba fizinio asmens vykdomos veiklos apyvartos.
   2.   Įvertinant pinigų plovimo arba teroristų finansavimo grėsmę pagal Direktyvos 2005/60/EB 2 straipsnio 2 dalį valstybės narės turi kreipti ypatingą dėmesį į finansinę veiklą, apie kurią manoma, kad dėl jos pobūdžio ypač galima naudotis ja arba piktnaudžiauti ja siekiant plauti pinigus ir finansuoti teroristus.
   Valstybės narės neturi laikyti, kad 1 dalyje nurodyta finansinė veikla sudaro mažą pinigų plovimo arba teroristų finansavimo grėsmę, jei pagal turimą informaciją galima daryti prielaidą, kad pinigų plovimo arba teroristų finansavimo grėsmė gali nebūti maža.
   3.   Pagal Direktyvos 2005/60/EB 2 straipsnio 2 dalį priimtuose sprendimuose turi būti nurodytos priežastys, kuriomis remiantis jie yra priimti. Valstybės narės turi numatyti galimybę atšaukti tą sprendimą pasikeitus aplinkybėms.
   4.   Valstybės narės turi pradėti, atsižvelgdamos į grėsmės lygį, stebėsenos veiklą arba imtis kitų pakankamų priemonių užtikrinti, kad galimi pinigų plovėjai arba terorizmo finansuotojai nepiktnaudžiautų pagal Direktyvos 2005/60/EB 2 straipsnio 2 dalį priimtuose sprendimuose suteiktomis išimtimis.
   5 straipsnis
   Perkėlimas į nacionalinę teisę
   1.   Valstybės narės priima įstatymus ir kitus teisės aktus, kurie, įsigalioję ne vėliau kaip iki 2007 m. gruodžio 15 d., įgyvendina šią direktyvą. Jos tuojau pat perduoda Komisijai tų nuostatų tekstą ir tų nuostatų bei šios direktyvos koreliacijos lentelę.
   Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Valstybės narės nustato tokios nuorodos darymo tvarką.
   2.   Valstybės narės pateikia Komisijai šios direktyvos taikymo srityje priimtų pagrindinių nacionalinės teisės nuostatų tekstus.
   6 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   7 straipsnis
   Ši direktyva skirta valstybėms narėms.

      Priimta Briuselyje, 2006 m. rugpjūčio 1 d.

            Komisijos vardu

         Charlie McCREEVY

            Komisijos narys

      (1)  OL L 309, 2005 11 25, p. 15.

      (2)  OL L 344, 2001 12 28, p. 70. Reglamentas su paskutiniais pakeitimais, padarytais Sprendimu 2006/379/EB (OL L 144, 2006 5 31, p. 21).

      (3)  OL L 139, 2002 5 29, p. 9. Reglamentas su paskutiniais pakeitimais, padarytais Komisijos reglamentu (EB) Nr. 674/2006 (OL L 116, 2006 4 29, p. 58).